દરમિયાન ઑફસેટ પ્રપોઝલનો સ્વીકાર થયા પછી હવે બંને કંપનીઓએ ફાઇનાન્સિયલ બીડ આપવાની હતી. કેટલીક કિંમતે વિમાનો આપવા તેની વાત હવે આખરી રીતે નક્કી કરવાની હતી. બંને કંપનીઓએ પોતપોતાની બીડ આપી તે નવેમ્બર 2011માં ખોલવામાં આવી. બંને કંપનીની શરતો અને કિંમત જોયા પછી જાન્યુઆરી 2012ના અંતમાં જાહેરાત થઈ કે ફ્રાન્સની ડેસોં કંપનીના રાફેલ વિમાનો ખરીદવામાં આવશે. બાર વર્ષે એક નિર્ણય લઈ શકાયો હતો, પણ હજીય તેના અમલમાં વિલંબ થવાનો હતો, કેમ કે માત્ર 18 વિમાનો તૈયાર લેવાના હતા. 108 વિમાનો ભારતમાં બનાવવાના હતા.